cyanic-selkie/wikianc huggingface dataset:
Глина
Употреба во минатото и денес
Кога ќе се смеша со вода во извесен сооднос, глината се одликува со пластичност. Кога ќе се исуши, таа се стврднува, а кога ќе се стави во печка, претрпува трајни физички и хемиски промени и се претвора во керамички материјал. Поради ова, глината се користи во изработката на грнчарија за практична намена и украси. Различни видови глина во придружба на разни минерали и услови на печење даваат грнчарија, керамика и порцелан. Употребата на глината почнува уште од праисторијата, за што сведочат наоди уште од 14.000 г. п.н.е. По боја, грнчаријата може да биде сива, жолта, портокалова и црвена.
Глината игра суштинска улога и во историјата на писменоста, како првиот носач на записи напишпани со клинесто писмо. Од неа во далечното миното се правеле и топчиња, кои служеле како муниција за праќа.
Првиот облик на керамика е добиен со пржење (синтерирање) на глината. Од неа се обликуваат и печат најразлични предмети како тули и ќерпичи, садови за готвење и јадење, лулиња, уметнички ракотворби, па дури и музички инструменти како окарината. Наоѓа примена во разни индустриски процеси како изработката на хартија, производството на цемент и хемиската филтрација. Сè до крајот на XX век, бентонитот насекаде се користел како врзивен материјал во изработката на калапи во леарството.
Како релативно водонепропусен материјал, глината има и заштитна улога: од неа се прави внатрешноста на браните за водоотпорност и се става во депонии како заштитен слој, спречувајќи го навлегувањето на токсичните суптстанции во земјиштето.
Космос-1632
Космос-1632 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 1 март 1985 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6300 килограми. Космос-1632 бил воен сателит за фотографска картографија.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,5 минути, додека аголот на наклонетост на орбиталната рамнина во однос на рамнината на екваторот изнесувала 72,8°. Најголемото растојание од Земјата го достигнал на 298 км, а најмалото на 209.
Рохлиц
Рохлиц (Rochlitz) — град во округот Средна Саксонија, во сојузната покраина Саксонија, Германија. Рохлиц е седиште на истоимената општинската заедница, составена од нејзините членови Кенигсфелд, Зелиц и Цетлиц. Градот се наоѓа на реката Цвикауер Мулде, 26 километри северозападно од Кемниц.
Историја
Во текот на Втората светска војна, во градот се наоѓал подкамп на концентрациониот логор Флосенбирг.
Меѓународни односи
Рохлиц е збратимен со следниве градови:
Кашлица
Кашлица (tussis) - ненадејно, експлозивно и издишувачко маневрирање со кое луѓето се стремат да ги отстранат материите од дишните патишта.
Симптоми и дијагноза
Пациентите, а понекогаш и неискусните лекари, кашлањето го изедначуваат со бронхитис (најчесто, бактериски) и одредуваат терапија со антибиотици и други препарати кои го поттикнуваат кашлањето.
Видови кашлица
Како најчести видови кашлица се јавуваат:
Лекување
За правилно лекување на кашлицата мора да се одреди нејзиниот извор. Ако таа е предизвикана од некоја примарна болест (тумор, астма, срцево заболување итн.), тогаш лекувањето се насочува кон болеста, со што исчезнува и кашлицата. Во случај на бактериска инфекција се употребуваат антибиотици, а при суво и често кашлање со проѕирен секрет се препорачува симптоматска терапија, т.е. лекови против кашлањето (антитусици). Тие го намалуваат рефлексот за кашлање на локално или централно ниво. Овие лекови вообичаено се даваат при неподносливи напади на кашлање кое го оневозможуваат нормалното секојдневно живеење на болниот или му го нарушуваат сонот. Ако искашлувањето е отежнато се даваат муколитици (синтетички или на природна база), со цел да се олесни искашлувањето. Во случај на алергиско воспаление на слузницата на дишните патиштa се применуваат антихистаминици и инхалациски кортикостероиди. На болните од астма им се дава и бронходилататор кој ги шири бронхиите. Во лекувањето на кашлицата посебно место има медицинската инхалациска терапија при што со вдишување разни медицински раствори се решава проблемот со кашлањето.
Нестрам (општина)
Нестрам (Δήμος Νεστορίου, Димос Несториу) — општина во западниот дел на Егејска Македонија, денес во Грција. Општината ги опфаќа селата во областа Нестрамкол, а нејзин административен центар е истоименото село Нестрам.
Населени места
Општина Нестрам е создадена на 1 јануари 2011 г. согласно законот „Каликратис“ со спојување на четири стари административни единици — општините Нестрам и Акритес, како и општинските целини Аренес и Грамошта.
''Напомена: Називот „Акритес“ е произволно даден грчки назив што не се однесуваат на ниедно постоечко место. „Аренес“ е според два планински врва.''
Општинска единица Нестрам
Општинската единица Нестрам ги опфаќа следниве општински оддели и населени места:
Во општинската единица има неколку напуштени места за време на Граѓанската војна кои денес се отпишани:
На територијата на општинската единица се наоѓале и атарите на старите и одамна отселени влашки грамоштенски села Линотопи (Λινοτόπι), Ветерник (Βετέρνικ, Βετέρνικο) и Фуша (Φούσια).
Општинска единица Акритес
На територијата на општинската единица е и денес напуштеното Ново Село (Κορφούλα, Корфула).
Општинска единица Аренес
Општинската единица Аренес опфаќа четири села:
Општинска единица Грамошта
Општинската единица Грамошта или Грамошта се состои од само едно населено место — селото Грамошта (или Грамушта).
Град (Кучевиште)
Град — градиште од доцноантичкото време. На 6 километри северно од селото Кучевиште, на гребен со карпест врв и височина од 1.080 метри се гледаат темели од одбранбен бедем, зачувани на западната и југоисточната падина. По површината се среќаваат фрагменти од керамички садови, питоси, тегули и друг градежен материјал.
Црква (Рибница)
Црква — археолошко наоѓалиште во гостиварското село Рибница. Претставува црква и некропола од средниот век. Се наоѓа југоисточно над селото, на мала падина, каде се среќаваат грамади од градежен материјал и повеќе камени плочи од гробни конструкции кои упатуваат на постоење на мала црква и некропола. Во прилог на тоа оди и самиот топоним.
Лилјана Тодорова
Лилјана Тодорова (,, Србија - , ) — македонски филолог, поранешен декан на Филолошкиот факултет, каде што предавала француска, франкофонска и компаративна книжевност, романист, книжевен компаратист, теоретичар и дипломат. Нејзина баба била илинденката Катерина Џидрова, која завршила за учителка во Скопје, заедно со Гоце Делчев учителствувала во Штип.
Животопис
Тодорова е родена во 1934 година во Чачак, Србија кога татко и бил управител на пошта инаку стручњак за телекомуникации. Мајка подоцна била вработена во меѓународната телефонија на главната пошта во Белград каде што живеле извесно време пред Втората светска војна. Образованието го започнала во Белград. Додека живеле во Белград, најстариот брат, тогаш момче на четиринаесетина години, станал член на СКОЈ. Поради опасноста тој да биде затворен од Германците, тие се вратиле во Штип, родното место на мајка и. Нејзиниот брат Михаил Гаврилов веднаш се приклучил кон партизанското движење и кога речиси цела Македонија била ослободена тој, за жал, загинал во борбите како ударник, бранејќи ја отстапницата на Четвртата македонска ударна бригада. Татко и, исто така, починал во Втората светска војна. Докторирала во 1971 година на тема Гзавие Мармие и Јужните Словени која е прогласена за лауреат на Академијата на науките и на уметностите на Безансон и Франш-Конте во Франција. За ова свое исклучително научно достигнување во 1972 година е избрана за дописен член на оваа француска академија. Објавила повеќе од 200 научни труда на француски, на македонски и на српски јазик посветени на француската и на франкофонската книжевност како и на француско-македонските книжевни релации. Ги иницирала студиите и проучувањата на франкофонските книжевности на Африка и на Канада.
Лилјана Тодорова имала и значајна активност во општествениот и политичкиот живот на Македонија. Учествувала во основањето на Катедрата за општа и компаративна книжевност на Филолошкиот факултет во Скопје и на Институтот за македонска книжевност. Била декан во два наврата на Филолошкиот факултет и тоа во периодот од 1979 до 1981 година, и потоа од 1994 до 1996 година и дала клучен придонес за неговото именување во Филолошки факултет „Блаже Конески“ во 1996 година. Во периодот од 1979 до 1985 била член на југословенската комисија за соработка со УНЕСКО, а од 1982 до 1985 била македонски пратеник во Сојузното собрание на поранешната СФРЈ.
Одликувана е со со југословенскиот Орден на трудот со златен венец од претседателот на СФРЈ (1979) како и со високите француски ордени: Витез на Легијата на честа од претседателот на Франција (1983); Командант од редот на Академските палми од Француската влада (1984).
Како извонредно творечка личност, проф. д-р Лилјана Тодорова е заведена во Општата енциклопедија на Просвета од 1986 г. како и во енциклопедијата на Жени творци во светот објавена под покровителство на УНЕСКО во 2013 година. Починала на 27 јануари 2017 година во Скопје.
ФК Младост (Оризари)
ФК Младост е фудбалски клуб од Оризари, Општина Кочани.Тренер на клубот е Столе Тошев (Цоло) помошен тренер Александар Ананиев (Трибе) ,а претседател Сашко Ангелов.
Прва македонска кошаркарска лига 2012/13 - Разигрување
Првата македонска кошаркарска лига 2012/13 - Разигрување била конечната фаза на Првата македонска кошаркарска лига 2012/13. Разигрувањата започнале на 17 мај, а завршиле на 26 мај 2013 година. Четири екипи играле во разигрувањето преку пласманот од Супер лигата. Разигрувањето го освоил МЗТ Аеродром и така станал првак на сезоната.
(1) МЗТ Аеродром против (4) Фени Индустри
Поради 2-0 во лигашкиот дел, серијата започнала со 1-0 за МЗТ Аеродром.
(2) Кожув против (3) Работнички
Поради 3-1 во лигашкиот дел, серијата започнала со 1-0 за Кожув.
Ова било прва серија во разигрувањата помеѓу овие две екипи.
(1) МЗТ Аеродром против (2) Кожув
Ова било прва серија во разигрувањата помеѓу овие две екипи.
Штавенхаген (амт)
Штавенхаген (Stavenhagen) — општинска заедница во округот Мекленбуршка Езерска Област, во Мекленбург-Западна Померанија, Германија. Седиште на општинската заедница е во Штавенхаген.
Општинската заедница Штавенхаген се состои од следниве општини:
Доксим Михајлов
Доксим Михајловски-Крцкоски бил србоман, деец и војвода на Српскиот комитет на четничката акција.
Животопис
Тој е роден во Галичник. Богословско-учителска школа завршил во Призрен. До крајот на 1904 година бил српски учител во родниот крај. Со навлегувањето на српските чети во Македонија се вклучил во Српскиот комитет на четничката акција и учествувал во Битката кај Челопек.
Потоа заминал за Света Гора и станал управник на манастирски имот. Повторно се вратил во Македонија и се оженил. Станал управник на српско училиште во Гевгелија, а потоа се занимавал со трговија по Грција и Малта. Грчкиот и турскиот јазик ги научил како дете, а подоцна ги научил арапскиот и италијанскиот.
По започнувањето на Балканските војни основал чета и се приклучил на војводата Вук. Се борел против Турците на Козјак. Загинал на вториот ден од Битка кај Куманово на. Погребан е на едно ритче над селото Младо Нагоричане. Во 1927 година посмртните остатоци му се префрлени и закопани во гробница во својот роден крај Галичник.
Плевра
Плевра — мембранеста обвивка на белите дробови. Се разликуваат надворешна и внатрешна плевра. Надворешната е прицврстена за ѕидот на градниот кош и е позната како париетална плевра, додека внатрешната е прицврстена за белиот дроб и други утробни ткива и е позната како висцерална (утробна) плевра. Помеѓу двете плеври се наоѓа една празнина наречена плеврална празнина или плеврален простор. Таа е полна со плеврална течност (серозна течност од плеврата).
Париеталната плевра е многу осетлива на болка, додека висцералната не. Висцералната (утробната) плевра има двојно снабдување со крв од бронхијалната и од белодробните артерии.
Некои заболувања во врска со плеврата се следниве:
Грамади (Долно Ѓуѓанци)
Грамади — населба со некропола од римското време и старохристијанска базилика. Се наоѓа на 14 км северно од Св. Николе, околу 200 м десно од  асфалтниот  пат  Св. Николе-Куманово на тромеѓата на селата Долно и Горно Ѓуѓанци и Павлешенци, односно 3,5 км северозападно од  Долно Ѓуѓанци. Претставува блага падина со позиција исток-запад, на која во разораните ниви има многу фрагменти од керамички садови, тегули, имбрекси и градежен материјал од поголема населба. Бил откриен еден гроб со конструкција од тегули, во кој имало монети што не се зачувани, како и една вотивна плоча од мермер со релјефна претстава на богот Митра, со димензии од 32 × 24. На западниот крај од наоѓалиштето се гледаат делови од темели на  трикорабна базилика, раскопани од мештаните, и тоа од нартексот и централниот кораб. Врз источната страна на базиликата  е поставен  стариот  макадамски  пат Св. Николе-Куманово. Од неа, во 1968 година, се извадени плочата од чесната трпеза и база од столб, из- работени од сивозелен камен, и се однесени во Музејот во Штип. Местото на базиликата е познато уште и под имињата Црквиште и Мечев (Црн) Брест.
NGC 828
NGC 828 — спирална галаксија во соѕвездието Андромеда, заведена во Новиот општ каталог на длабоконебесни тела. Телото било предмет и на други истражувања, па освен како NGC 828 се споменува и како UGC 1655, MCG 6-5-92, CGCG 522-125, 6ZW 177, IRAS 02071+3857.
Откривање
Телото е откриено на 18 октомври 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 828 е од видот Sa/P. Видливиот сјај со голо око изнесува 12,3 m, а оној во рамките на интервалот од минималната до максималната честота 13,2 m, додека површинскиот сјај изнесува 14,1 m/лм2. NGC 828 има привидни димензии од 2,5' х 1,6'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 10 м 9,5 с, а неговата деклинација, односно висината на лакот на тој агол, + 39° 11' 28". Положбениот агол на објектот е во износ од 141°.
Џин Роденбери
Џин Роденбери (англиски: Gene Roddenberry) ( – ) бил американски сценарист и продуцент. Тој е творецот на Star Trek.
NGC 828
Други поделби
Проучување на NGC 828 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 8283. Во рамките на атласот на длабокото небо, Уранометрија 2000.00, објектот припаѓа на групата означена со бројот 62; додека во Каталогот на основни ѕвезди (GSC) е групиран под бројот 2830. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1225.
Џин Роденбери
Роден е на 19 август 1921 година во Ел Пасо, Тексас. Детството го поминал во Лос Анџелес. Во младоста, тој има учествувано во Втората светска војна како воен пилот. За време на војната тој пишува стории и поеми кои биле објавувани во реномирани весници како што е New York Times. Исто така бил дел и од полицијата во Лос Анџелес од 1949 до 1956 година.
Работи на сценарија за некои серии, и конечно во 1966, неговата најуспешна серија, Star Trek почнува редовно да се емитува. Исто така се јавува и како продуцент на неколку од долгометражните филмови, но и како консултант за серијалите кои настанаа од неговиот оригинален Star Trek. Неговото име, нормално може да го сретнете во било која епизода на Star Trek од било кој од 5 серијали, како и анимираната серија.
Кенигсфелд (Саксонија)
Кенигсфелд (Königsfeld) — општина во округот Средна Саксонија, во Саксонија, Германија.
Џин Роденбери
Во 1986 година, добива и своја ѕвезда во Холивуд, и е првиот сценарист/продуцент кој добил своја ѕвезда на Патеката на славните.
Следната година почнува да се прикажува Star Trek: The Next Generation, која за 7 години прикажувања има добиено многу Emmy награди.
Роденбери е исто така добитник и на Jack Benny Memorial Award, награда за животно дело.
Роденбери почина на 24.10.1991, оставајќи ја зад себе својата сопруга Мејџел Берет, добро позната на обожавателите на Star Trek: TOS, бидејќи ја толкуваше улогата на медицинската сестра Chapel. Исто така остави и три деца, 1 син и две ќерки од неговиот претходен брак.
Градиште (Кучевиште)
Градиште (или Беговиште) — утврдена населба од доцноантичкото време. На 3 километри северно од селото Кучевиште, на ридот што доминира над околината со својата надморска височина од 900 метри, на врвот и на јужната падина се гледаат остатоци од утврдена населба. По површината се среќава голем број фрагменти од керамички садови, питоси и градежен материјал.
Хуни (фараон)
Хуни бил последниот фараон од Третата египетска династија. Тој бил наследник на Каба, и можеби му бил син. Хуни владеел од 2637 година п.н.е., до неговата смрт.
Потекло на поимот
Хуни значи „уништувач“. Манетон го нарекува Керфер(ис) и Ах, а името Хуни некаде се наоѓа скратено на Ху.
Застапеност на хемиските елементи во Земјината кора
На табелава е прикажана застапеноста на хемиските елементи во Земјината кора. Бројките се проценти или милионити делови (мд) од масата; 10.000 мд = 1%.
Износите се проценки, па затоа се разликуваат зависно од изворот и методот на утврдување. Редоследот во табелата е според застапеност, почнувајќи од најзастапениот елемент, па сè до најреткиот.
Лоренцо да Понте
Биографија и творештво
Лоренцо да Понте (роден како Емануеле Конељано) е роден во градот Ченедо во Венецијанската Република (денешен Виторио Венето) во еврејско семејство. Неговата мајка починала во 1754 година, а по нејзината смрт татко му се преженил, поради што тој и неговите деца се преобратиле во католичка вера. На крштевката, Емануеле го зел името на бискупот кој го крштевал, Лоренцо да Понте. Од 1769 година студирал теологија во Портогруаро, а во 1773 година се замонашил. Од 1774 до 1776 година, да Понте како опат предавал литература и елоквентност во богословијата во Тревизо. Но, поради своите радикални ставови (да Понте го обожавател Русо) и недолично однесување бил протеран од Тревизо, а потоа и од Венеција, каде што Казанова му бил близок познаник.
Во 1782 година, Лоренцо да Понте заминал за Виена и, по барање на дворскиот композитор Антонио Салиери, станал дворски поет-либретист. Овде да Понте напишал три од своите најпознати либрета, засновани на композициите од В. А. Моцарт: „Свадбата на Фигаро“, „Дон Џовани“ и „Така прават сите“. Напишал либрета и за опери од Салиери (Талисман, Богаташ на еден ден, Аксур, Кралот од Хормуз, Верниот овчар, Цифра), Јозеф Вајгл, Висенте Мартин и Солер и други композитори.
Во 1790 година, да Понте ја изгубил работата и заминал во Трст, каде ја запознал својата идна сопруга, Англичанката Ненси Грал. Живеел во Прага и Дрезден, Париз и Лондон. По тринаесетгодишна соработка со денес заборавени композитори, Да Понте емигрирал во Америка во 1805 година.
Престојот во САД
Во Америка, Лоренцо да Понте превел неколку англиски дела на италијански, напишал мемоари - „Мемоарите на Лоренцо да Понте од Ченеда, напишани од него“ (1823-1827). Предавал италијанска книжевност на Универзитетот Колумбија во Њујорк и бил првиот католички свештеник на универзитетската катедра. Во 1826 година ја организирал американската премиера на операта Дон Џовани (Марија Малибран ја отпеала Зерлина). Во 1828 година, на 79-годишна возраст, Лоренцо да Понте добил државјанство на САД.
Лоренцо да Понте починал во Њујорк на 89 годишна возраст. Бил погребан во Бруклин.
Космос-1633
Општи податоци
Сателитот е лансиран од космодромот Плесецк, СССР на 5 март 1985 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 2200 килограми. Космос-1633 бил сателит наменет за електронско извидување, јавување и наведување.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 97,6 минути, додека аголот на наклонетост на орбиталната рамнина во однос на рамнината на екваторот изнесувала 82,5°. Најголемото растојание од Земјата го достигнал на 657 км, а најмалото на 636.
Грнчар (Долно Ѓуѓанци)
Грнчар — населба и некропола од хеленистичко време кај селото Долно Ѓуѓанци, Светиниколско. На 4 км југозападно од селото, десно од патот Св. Николе-Куманово, по површините на нивите се наоѓаат фрагменти од керамички садови и градежен материјал. На западниот крај на наоѓалиштето има камени плочи од гробни конструкции.
IC 1982
IC 1982 — галаксија во соѕвездието Береникина Коса, заведена во Новиот општ каталог на длабоконебесни тела.
Откривање
Објектот е откриен на 27 јануари 1904 година од страна на Макс Волф.
Податоци од набљудување
Според морфолошката класификација на галаксиите, IC 1982 е од видот S. Видливиот сјај со голо око изнесува 16,7 mag, а оној во рамките на интервалот од минималната до максималната честота 17,5 mag, додека површинскиот сјај изнесува 13,1 m/лм2. IC 1982 има привидни димензии од 0,2' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 54 м 48,4 с, а неговата деклинација, односно висината на лакот на тој агол, +19° 0' 55"".
Други поделби
Проучување на IC 1982 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката.
Крондирци
Крондирци (Καλίνδρια, Калиндрија, до 1927 Κιλινδίρ, Килиндир) — село во Општина Кукуш во Кукушкиот округ, Егејска Македонија, денес во областа Централна Македонија, Грција.
Географија и местоположба
Селото се наоѓа на 18 километри северно од градот Кукуш, на неколку километри од грчко-македонската граница, во близина на североисточниот брег на Дојранското Езеро. Селото се наоѓа на надморска височина од 100 метри.
Историја
Во „Етнографија на Адријанопол, Монастир и Салоника“ се вели дека во 1873 г. Крондирци се состоело од 80 семејства со 389 жители Македонци Според статистиката на Васил К’нчов („Македонија. Етнографија и статистика“) во 1900 година Крондирци имало 200 жители Македонци.
Селото било под влијание на Бугарската егзархија. Според податоците на секретарот на егзархијата Димитар Мишев („La Macédoine et sa Population Chrétienne“) во 1905 година во селото живееле 312 Македонци и работело егзархиско училиште.
Во текот на Втората балканска војна, селото било опожарено од страна на грчките војски а самото македонско население било принудено да побегне од своите домови. Голем дел од македонското население заминало од селото кон Струмица и околните села.
По крајот на Балканските војни, селото било вклучено во составот на Грција. На пописот од 1913 година биле евидентирани 296 жители, додека на пописот од 1920 година, во селото биле евидентирани 89 жители.
Според Лозанскиот договор, во селото било населено грчко население од Мала Азија, Источна Тракија и Понд, додека муслиманското население било принудено да си замине од селото. Во 1926 година, селото било преименувано во Калиндрија.
Демографија
Во 1928 година селото било чисто бегалско со 366 жители бегалци. , додека во 1940 година селото броело 267 жители.
Селото во пописот од 1951 година броело 267 жители, на пописот од 1961 година, во селото живееле 261 жител, во 1971 година имало 203 жители, во 1981 година имало 184 жители, додека во 1991 година имало 151 жител. Денеска, населението на селото е 176 жители според пописот од 2001 година.
Фолис
Првобитно во раниот римски период со терминот фолис се означувало ќесе со определена количина бронзени пари. Со монетарната реформа на Диоклетијан (284-305) во 294 г. била воведена нова голема бронзена монета, чие античко име не е познато, која денес се нарекува нумус или фолис. Тежината на оваа монета изнесува околу 10 г, а истата содржи околу 4% сребро кое е нанесено врз бронзата. Со монетарната реформа во 301 г. тежината на фолисот е редуцирана. Во времето на Константин I (306-337) фолисот, односно нумусот е уште помал и речиси не содржи сребро.
Повторното воведување на фолисот како голема бронзена монета се случило во 498 г. со монетарната реформа на Анастасиј I (491 - 518). Со таа реформа биле воведени знаци на вредност (букви од грчката азбука) забележани на реверсната страна на монетата: М (40), К (20), И (10) и Е (5) нумии, кои се употребувале околу 300 години од нивното воведување, иако во последните децении на употреба буквите го изгубиле своето значење, како ознака за вредноста.
Марина Гржиниќ
Марина Гржиниќ е филозоф, теоретичарка и уметничка од Љубљана. Таа е истакната современа теоретска и критичка фигура во Словенија. Од 1993 година е вработена во Институтот за филозофија при Научен и истражувачки центар на Словенечката академија на науката и уметноста (краток ZRC-SAZU на словенечки јазик и SRC-SASA на англиски јазик). Денес, таа служи како професор и советник за истражување. За нејзината научна работа, таа го добила знакот Златна САСА во 2007 година. Од 2003 година, таа исто така служела како редовен професор на Академијата за ликовни уметности во Виена, Австрија. Таа објавува многу, предавања ширум светот и се занимава со видеоуметност од 1982 година.
Ран живот и образование
Марина Гржиниќ е родена во 1958 година во Риека ( Југославија ), во денешна Хрватска. Таа е израснала во семејство на италијанско малцинство. Таа се преселила сама во Љубљана на седумнаесет години (по завршувањето на гимназиските студии во Риека). Таа добила диплома за уметност во аналитичка социологија во 1985 година, го завршила својот магистер на уметности во 1991 година на Факултетот за уметности во Словенија, а докторската титула ја добила во 1995 година од Филозофскиот оддел на Факултетот за уметности на Универзитетот во Љубљана. Насловот на нејзината дисертација била Виртуелна реалност: Ахронично време, параспан и симулација. Гржиниќ била еден од првите, ако не и првата во Словенија и можеби поранешна Југославија, со докторат по филозофија и виртуелна реалност, сајбер простор, сајберфеминизам ( Харавеј ), постколонијална теорија ( Трин Т. Мин-ха ), француски структурализам и медиуми теорија ( Бодријар, Кучо, Клонарис / Томадаки, Вирилио, итн.) ) Во периодот од 1997 до 1998 година, таа ја завршила постдокторската академска обука во Јапонија, на Универзитетот во Токио (доби грант од јапонската влада, JSPS) и помина една година со професорот Мачико Кусахара.
Кариера
Во Љубљана, таа се вклучила во конституирањето на она што денес е познато како Љубљана алтернативно или субкултурно движење, кое во 80-тите години на минатиот век разви нови уметнички практики (како видео и перформанси) политички ангажирани движења како што се хомосексуалните мажи и лезбејската сцена и многу други процеси кои биле конститутивни за дискусија за позицијата на уметноста и културата во Словенија во врска со барањата и борбите за политички еманципиран живот што ја заобиколува перцепцијата на буржоазијата од средната класа за словенечкото општество и реалност.
Теорија
Важно е да се потенцира нејзиниот теоретски пристап што е помеѓу политичката перформативна теорија и активистичката критика и теоријата во акција. Ова значи дека позицијата на Гржиниќ не е одвоена област на толкување што произлегува од теоретското и филозофското размислување, туку дека нејзината работа во филозофијата, теоријата и уметностите произлегува од конкретната теоретска пракса и интервенции и сродни култури.
Таа редовно ги спроведува своите истражувачки резултати во процесите на образование, како и во други дисциплини, особено уметнички дисциплини, конечно, таа се занимава значително со јавниот живот дома и во странство, како дел од различните борби политички и социјално мотивирани против капитализмот и неговите процеси на одземање, расизам и брутална дискриминација.
Избрани дела
Книги од 1995 година на:
Кус Башли
Кус Башли — кукушко село во Егејска Македонија, Република Грција.
Хорштет (Долна Саксонија)
Хорштет (Horstedt) — општина во округот Ротенбург, во сојузната покраина Долна Саксонија, Германија.
Општински единици
Кон општината припаѓаат местата Клиндер, Хорштет, Штапел и Винкелдорф. Поранешните општини Штапел и Винкелдорф се припоиле кон општината Хорштет на 1 март 1974 година.
Цетемин
Цетемин (Zettemin) — општина во округот Мекленбуршка Езерска Област, во Мекленбург-Западна Померанија, Германија.
Бранник (група)
Бранник е бугарска RAC / Oi! група од Плевен, формирана во 2000 година.
Зелиц
Зелиц (Seelitz) — општина во округот Средна Саксонија, во Саксонија, Германија.
880
880 (Римски бројки) — престапна година според општоприфатениот календар. Тоа била 880 година од новата ера, 880. од првиот милениум, 80. од IX век и прва од 880-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Список на градови во Бранденбург по население
Список
Во табелава е наведен 41 град и општина во Бранденбург со население од барем 15.000 жители во 2017 г. според проценките на Сојузната статистичка служба на Германија. Главниот град на покраината е претставен со задебелени букви.
880
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6388 и 6389 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5630 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4640 и 4641 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1633.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 880 година се протега во 3516 и 3517, додека според второто гледиште, годината трае во текот на 3576 и 3577 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1423. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 266 и 267 исламска година.
Скокови во вода на светското првенство во водени спортови 2011 - синхронизирани скокови од 3м во машка конкуренција
Натпреварувањата од 'синхронизирани скокови во вода за мажи од 3м на Светско првенство во водени спортови 2011 беа одржани на 19 јули со тоа што прелиминарната рунда се одржа во утринската, а финалето во вечерната сесија.
Резултати
Прелиминарната рунда се одржа во 10:00. Финалето се одржа во 17:05.
Зелената ги означува финалистите
Џесика Корнер
Професорката Даме Џесика Лоис Корнер (родена на 22 март 1961 година) е британска медицинска сестра, академик, едукаторка и авторка.
Дипломирала на д-р на Кингс колеџот во Лондон во 1990 година. Првично медицинска сестра, таа служела како директор на Центарот за студии за рак и палијативна нега и заменик декан на медицинска сестра на Институтот за истражување на рак на Универзитетот во Лондон (1996-2008). Таа е првата медицинска сестра, назначена за претседател на Институтот.
Корнер била декан (од 2010 година) на Факултетот за здравствени науки и професорка (од 2008 година) по карцином и палијативна нега на Универзитетот во Саутемптон.
На 21 јули 2015 година било објавено дека Корнер е назначена за про-вицеканцелар за истражување и размена на знаење на Универзитетот во Нотингем, преземајќи ја својата нова функција на 1 јануари 2016 година.
Васил Папанчев
Васил Папанчев или Васил Панчев — македонски револуционер, учесник во македонското револуционерно движење и деец на Македонската револуционерна организација. Тој е еден од првите покрстени членови на Организацијата. Работи како комисионер во канцеларијата на продавачот Саздо Ризов во Солун. Во првите години на постоењето Организацијата, Панчев доставува литература, материјали и пошта од внатрешноста на Македонија за Централниот комитет. Гевгелискиот раководител на Организацијата, Илија Докторов пишува:
Кучевиште (археолошко наоѓалиште)
Кучевиште — осамени наоди од римското време. Во атарот на селото Кучевиште се пронајдени две надгробни плочи со латински натписи. Едниот од спомениците се чува во Музејот на Македонија во Скопје, а другиот во селската црква „Воведение на Пресвета Богородица“.
ХК Автомобилист
Тимот игра натпревари на домашен терен во Спортската сала Екатеринбург, со капацитет од 5.570 места.
Виша лига
Клубот е основан во 2006 година. Тие започнле да играат во Вишата лигата, каде веќе во првата сезона се пласирале во плеј-оф, бидејќи регуларниот дел го завршиле на второто место. Во првото коло успеале да го елиминираат Кристал од Саратов со 3: 0 во победи, но во четвртфиналето загубиле со 3: 1 од екипата Дмитров од истоимениот град.
Следната сезона тие постигнале уште позначаен резултат, откако го освоиле првото место во регуларниот дел од сезоната, стигнале до финалето во плејофот, каде биле поразени од Химик Воскренска со 3: 1. Тие требало да дебитираат во Континенталната хокеарска лига следната сезона, но поради финансиски проблеми, морале да го одложат настапот за следната година. Тие ја завршиле својата последна сезона во ВХЛ лигата со освојување на првото место во регуларниот дел од сезоната, но биле елиминирани во плеј-оф во четвртфиналето од Крила Советов.
КХЛ лига
Во својата прва сезона како тренер, Автомобилист го водеше чешкиот тренер Марек Сикора. Поради слабиот старт на почетокот на сезоната, Автомобилист дури со победата во последното коло против СКА, најдобрите екипи на западот го освоија осмото место во Источната конференција и се пласираа во плеј-оф. Во четвртфиналето од плеј-оф, тие беа поразени од Салават Јулајев со 3-1 во победи.
Во следните три сезони, тимот остана без плеј-оф. Во сезоната 2010/11, тие го зазедоа 10-то место во регуларниот дел, а 2011/12 и 2012/13 последното 12-то место.
Настапи во КХЛ
УТ- одиграни натпревари; Поб - број на победи; ППр - победи по продолженија; ППе - победа по пеналот; ИПе - пораз по пенал; ИПр - пораз по продолженија; Изг - пораз; Бод- освоени бодови во лигата; Плас - позиција по лигашкиот дел.
Јован Долгач
Животопис
Долгач е роден во селото Кошино, Прилепско. Како млади со својот брат Змејко криунчареле оружје, а потоа влегле во ВМРО со цел да се борат против Турците и албанските качаци.
До 1904 тој бил член на ВМРО. Во Српскиот комитет на четничката акција бил придобиен од Глигор Соколов, и станал војвода на прилепската чета.
Го убил сопствениот брат Змејко Долгач, војвода на Македонската револуционерна организација, бидејќи не сакал да премине на српска страна.
Учествувал во борбите кај Мукоса во 1905 и Крапа во 1906.
Во текот на Првата светска војна во есента 1915 година во родното село бил заробен од чета на ВМРО и бил ликвидиран заедно со целото жандармериско одделение
Наводи
Други наводи: http://www.srpsko-nasledje.rs/sr-c/1998/12/article-11.html
Колаборационистичко комитско движење
Колаборационистичкото комитско движење (Български комитет „Свобода или смърт“) било политичко и оружено движење на Македонците диригирано од бугарските и италијанските окупторски власти во Егејскиот дел на Македонија. Активностите ги започнало некаде во 1943 година.Во Костурско биле опфатени 60 села со околу 10 илјади приврзаници што организирале вооружени комитски чети што содејствувале со италијанските окупаторски власти во борбата против грчкото национално (монархистичко и комунистичкото) и македонското национално-револуционерно движење. Македонските села ги бранеле од нападите на грчките маџири. Главни раководители биле: Пандо Макриев, Лука Дамјанов, Кољо Шестеров (Бај Кољо) и др. Комитското движење било поразено со заеднички акции од грчкото комунистичко антифашистичко движење (КПГ – ЕЛАС) и македонското национално револуционерно движење СНОФ. Движењето имало изразито антигрчки, антикомунистички и пробугарски карактер.
Општина Прилеп
Општина Прилеп — општина во јужниот дел на Македонија и според површината најголема општина во Македонија. Градоначалник е Борче Јовчески. Центар на општината е градот Прилеп.
Географија
Општината се граничи со Општина Чашка и Долнени на север, Кавадарци на исток, Кривогаштани, Могила и Новаци на запад и Грција на југ.
Општина Прилеп зафаќа поршина од 1 194,44 км2 и има 69,27 жители на км2 густина на населеност.
Населени места
Во составот на општината влегуваат и 58 села: Алинци, Беловодица, Беровци, Бешиште, Бонче, Вепрчани, Веселчани, Витолиште, Волково, Врпско, Галичани, Голем Радобил, Големо Коњари, Гуѓаково, Дабница, Дрен, Дуње, Ерековци, Живово, Загорани, Кадино Село, Кален, Канатларци, Клепач, Кокре, Крушевица, Крстец, Леништа, Лопатица, Мажучиште, Мал Радобил, Мало Коњари, Мало Рувци, Манастир, Марул, Никодин, Ново Лагово, Ореовец, Пештани, Плетвар, Подмол, Полчиште, Прилепец, Присад, Ракле, Селце, Смолани, Старо Лагово, Топлица, Тројаци, Тополчани, Тројкрсти, Царевиќ, Чаниште, Чепигово, Чумово, Шелеверци и Штавица.
Земјоделство
Земјоделието во Општина Прилеп е една од најразвиените стопански гранки. Најзастапени се следните земјоделски култури: тутунот, житните култури и бавчи. Сепак Општина Прилеп е најпозната во Република Македонија а и пошироко по тутунопроизводството кое зазема најголем дел од вкупното земјоделско производство. Затоа Прилеп е наречен град на тутунот.
Туризам
Во текот на 2017 година Општина Прилеп била посетена од 7.463 туристи, од кои 4.777 странски туристи и 2.686 домашни. Најголемиот број од странските туристи потекнувале од Србија (644), Бугарија (497), Италија (393), Германија (355), Грција (321) и Украина (304).
Сообраќај
Низ Општина Прилеп поминуваат следниве патишта:
А патишта:
Р1 регионални патишта:
Р29 регионални патишта:
Ковчези (Долно Ѓуѓанци)
Ковчези — светилиште и некропола од доцноантичко време кај селото Долно Ѓуѓанци, Светиниколско. На околу 3 км источно од селото се наоѓа високо плато со надморска височина од 601 м, со површина од 200 × 100 м, опкружено со стрмни падини. На највисоката точка на висорамнинката има четири дупки исклепани во карпа, со пречник од 0,55 м и со длабочина од 0,05 м, распоредени во приближно четвртеста основа од 8 × 7 м, а на средината меѓу нив има уште една помала дупка. Веројатно се работи за лежишта на дрвени колци што носеле покривна конструкција од некаков отворен сакрален објект во кој во централната дупка, се вршела либација. Западно од оваа дупка се наоѓа гроб, исто така издлабен со димезии од 1,93 × 0,85 м, длабок 1,13 м, што се стеснува кон дното, поставен во правец север-југ. Во наоѓалиштето се наоѓаат уште четири гроба издлабени во карпата, кои се отворени од диви копачи. Посебно е интересен гробот обележен како гроб бр. 3, со димензии од 2,05 × 1,74 м, кој има ниша со натписно поле над која релјефно се претставени два лава свртени еден кон друг.
Општина Прилеп
Демографија
Седиште на општината е градот Прилеп.
Според податоците од последниот попис, Општина Прилеп во 2021 година, има 69.125 жители, од кои: Според полот 34 208 (49,5 %) жители се мажи, 38 817 (50,4 %) се жени.
† Овие лица учествуваат во вкупното резидентно население, но поради нивно одбивање (бојкотирање) не биле официјално попишани, туку за нив податоците биле преземени од административни извори и затоа не учествуваат во изјаснувањето за етничка припадност, вероисповед и мајчин јазик. Кампањата за бојкот на пописот во 2021 година била најмногу водена кај Македонците, поради што најмногу лица за кои нема податоци се токму етничките Македонци.
Локална самоуправа
Градоначалник на општина Прилеп е Борче Јовчески од редовите на ВМРО-ДПМНЕ. Тој бил избран на локалните избори од 2021 година за мандат од четири години. Советот на Општина Прилеп е составен од 27 члена.
Буџет на општината
Во 2021 година, вкупните буџетски расходи на Општина Прилеп изнесувале 1.4 милијарда денари од кои 79,6% биле тековни расходи. Од вкупните буџетски расходи, 49,19% биле расходи за плати на вработените во општинската администрација, 27,43% биле расходи за набавка на стоки и услуги, 15,81% биле капитални расходи и 7,57% отпаѓале на други расходи. Во структурата на буџетските приходи, 17.68% биле даночни приходи, 63.41% биле трансфери од другите нивоа на власт, 6.63% неданочни приходи, 9.85% приходи од продажба на земјиште и 2.43% донации.
Дефицит
На крајот од 2021 година, вкупниот долг на општината изнесувал 3.4 милиони денари.
Историски извори
Најпретставителните споменични комплекси од античкиот период се наоѓаат на локалитетите “Бедем” во с. Чепигово, “Безистен” меѓу селата Прилепец и Волково, како и во самиот град. На неколку локалитети се утврдени и остатоци од античките градови Стибера, Алкомена, Керамија и Колобанса.
Според застапеноста на културно-историските споменици, ништо помалку значаен не е ниту периодот на средниот век. Тука спаѓаат црквите Св.Никола, која датира од 13 век, Св.Успение на Богородица во манастирот на Трескавец со претставителни фрески од 15, 16 и 19 век, како и манастирот со црквата Св.Преображение која се наоѓа над селото Зрзе. Најзначајниот комплекс од културно-историски споменици се наоѓа во самиот град,кој бил центар на пошироката политичко-територијална организација и значајно политичко и воено престојалиште на македонскиот Цар Самоил. Комплексот споменици на средновековниот Прилеп го зафаќа просторот на стеновитото возвишение Маркови Кули и околните простори со локалитететите Поткули, Варош и Заград. На возвишението Маркови Кули се наоѓа една од петте најголеми балкански тврдини, составена од три одбрамбени појаси и повеќе кули и порти.
Најголемиот подем во својата средновековна историја Прилеп го доживеал во последната четвртина од 13 и првата половина на 14 век. Резултат на таквиот растеж се значајните споменици од тој период, како што се единственото наоѓалиште на остатоци од словенска населба од 10 век, црквата Св.Архангел Михаил со фрески од 11 век,како и црквите Св.Димитрија и Св.Никола во која се наоѓа и фрескоживописот од 13 век. Во деветнаесеттиот век во градот се формирал трговски центар со познатата Стара чаршија. Во периодот на македонската културна и национална преродба, Прилеп претставувал значајно средиште на словенската, односно македонската писменост, литература и култура. Од тој период од посебно значење е просветителската дејност која во Прилеп ја изврушувале македонските преродбеници Јордан Хаџи-Констатинов Џинот, Димитар Миладинов, Рајко Жинзифов и Кузман Шапкарев како и дејноста на познатиот собирач на македонски народни умотворби Марко Цепенков.
Во илинденскиот период градот бил средиште на македонското национално и ослободително движење. Прилеп и прилепско во тој период дале десетици револуционери и борци,меѓу кои и Пере Тошев, Ѓорче Петров, Мирче Ацев и многу други.
На 11 октомври 1941 година во Прилеп, со нападот на Участакот, започна вооруженото востание на македонскиот народ против фашистичкиот окупатор за негово национално ослободување и самостојност. Могилата на непобедените, како еден од најмонументалните споменици во кој се погребани посмртните останки на повеќе од 650 борци од овој крај претставува значајно сведоштво за масовното и пожртвувано учество на луѓето од овој крај во ослободителната војна.
Својот најзначаен подем и растеж Прилеп го доживеа во времето на слободниот повоен развој кога и израсна во значаен политичко-административен, културно-образовен, научен и стопански центар во Република Македонија. На македонската книжевност Прилеп и подари повеќе од 25 писатели, на ликовната уметност дваесетина сликари и вајари, а на македонската научна мисла повеќе признати научни работници.
Резултат на евидентниот развој е и дејноста на Економскиот факултет, но и на другите две научни институции: Институтот за тутун и Институтот за истражување на старословенската култура.
Карневал Прочка
Маскирањето на Прочка во Прилеп постои одамна. Овај традиционален обичај го одразува етно-културниот идентитет на Македонија и претставува уникатна појава пошироко на Балканот, Европа, па и во светот.
Многувековното празнување на Прочка од 2001 прерасна во организирана културна манифестација „Прилепски карневал“ со меѓународен карактер, а на 21 Мај 2006 истиот стана член на Европската Федерација на Карневалски Градови FECC. Секоја година Прилеп е домаќин на над 300 гости од повеќе држави од Европа. Низ центарот на градот дефилираат околу 1000 интересни групни и поединечни маски, а за најубавите следуваат и награди. Покрај дефилето на маски, настанот е збогатен со концерти, клубски забави, настапи на културно-уметнички друштва, изложби на маски, како и презентации на традиционалната македонска трпеза. Градот Прилеп во 2012 година беше домаќин на 32. Конвенција на FECC.
Денови на Крали Марко
Меѓу настаните кои претставуваат традиционални културни обележја на градот се и Деновите на Крали Марко кои се одржуваат во периодот од 15 -17 мај со што се одбележува годишнината од загинувањето на Крали Марко. Деновите го промовираат Прилеп како град каде што живеел легендарниот Крал Марко, место што е неодминлива дестинација на туристите во нашата држава со богата културна понуда.
Театарски фестивал „Војдан Чернодрински“
Македонскиот театарски фестивал “Војдан Чернодрински” е конституиран 1965 година на иницијатива на Здружението на драмските уметници од Република Македонија. Фестивалот го носи името на основоположникот на македонската драма – Војдан Чернодрински, драмски автор, глумец и режисер и се одржува секоја година во почетокот на месец јуни.